LIT ลุ้นกำไรทำสถิติใหม่!
สิ่งที่น่าสนใจสำหรับ LIT เมื่อผู้บริหารมองแนวโน้มรายได้และกำไรของบริษัทในช่วงไตรมาส 4/2561 ยังคงเติบโตอย่างแข็งแกร่ง เพื่อรักษาการเติบโตสูงขึ้นต่อเนื่อง (All Time High) นับตั้งแต่เข้าจดทะเบียนในตลาดหลักทรัพย์ฯ ต่อเนื่อง
14 ธ.ค. 2561

คุณค่าบริษัท
บริษัท ลีซ อิท จำกัด (มหาชน) หรือ LIT กลับมาน่าสนใจอีกครั้ง เมื่อผู้บริหารมองแนวโน้มรายได้และกำไรของบริษัทในช่วงไตรมาส 4/2561 ยังคงเติบโตอย่างแข็งแกร่ง เพื่อรักษาการเติบโตสูงขึ้นต่อเนื่อง (All Time High) นับตั้งแต่เข้าจดทะเบียนในตลาดหลักทรัพย์ฯ ต่อเนื่อง
สิ่งสำคัญทางที่ประชุมคณะกรรมการบริษัทได้มีมติอนุมัติโครงการใหญ่ที่ทำงานให้กับรัฐอีกหลายโครงการในหลากหลายอุตสาหกรรม เช่น โครงการจ้างเหมาปรับปรุงระบบวิทยุสื่อสารสู่ระบบดิจิทัล และโครงการ USO Net ฯลฯ ซึ่งจะช่วยหนุนรายได้ในไตรมาส 4 ให้สูงขึ้นด้วย
อีกทั้งบริษัทได้ลงนามในสัญญาสนับสนุนทางการเงินในโครงการบริการระบบเครื่องถอนเงินอัตโนมัติ (ATM) มูลค่ารวม 108 ล้านบาท ผ่านการปล่อยสินเชื่อเช่าซื้อ (Hire Purchase) ระยะเวลา 1.5 ปี
โดยการปล่อยสินเชื่อเช่าซื้อในครั้งนี้ เป็นการสนับสนุนทางการเงินให้กับผู้ให้บริการ ในโครงการบริการระบบเครื่องถอนเงินอัตโนมัติ (ATM) ในระบบ ATM Pool ของธนาคารแห่งหนึ่ง และยังจะช่วยเพิ่มพอร์ตสินเชื่อ Leasing &amp; Hire Purchase ของบริษัทให้แข็งแกร่งขึ้น โดยปัจจุบันมีพอร์ตอยู่ที่ 272 ล้านบาท ซึ่งบริษัทพยายามบริหารสัดส่วนของสินเชื่อประเภทนี้โดยมีเป้าหมายครอบคลุมต้นทุนคงที่ และเป็นฐานรายได้ที่แน่นอนและสม่ำเสมอในอนาคต อีกทั้งช่วยผลักดันรายได้รวมให้เติบโตอย่างมั่นคงตามเป้าหมาย
หลังจาก LIT เดินหน้าสร้างผลงานเติบโตอย่างต่อเนื่อง โดยเฉพาะช่วงไตรมาส 3 สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 120.31 ล้านบาท จากงวดเดียวกันของปีก่อน 107.80 ล้านบาท อันเนื่องมาจากการเร่งการประมูลและการเบิกจ่ายของหน่วยงานภาครัฐ แต่บริษัทมีกำไรทั้งสิ้น 38.44 ล้านบาท หรือ 0.17 บาทต่อหุ้น จากงวดเดียวกันของปีก่อน 39.17 ล้านบาท หรือ 0.18 บาทต่อหุ้น
ส่วนผลการดำเนินงานงวด 9 เดือน สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 336.59 ล้านบาท จากงวดเดียวกันของปีก่อน 309.65 ล้านบาท ส่งผลให้บริษัทมีกำไรขยับขึ้นมาอยู่ที่ 114.81 ล้านบาท หรือ 0.52 บาทต่อหุ้น จากงวดเดียวกันของปีก่อน 110.20 ล้านบาท หรือ 0.50 บาทต่อหุ้น
นอกจากนี้ ทางนักวิเคราะห์ บล.โกลเบล็ก ยังมีมุมมองบวกต่อศักยภาพในการเติบโตของบริษัทตามการทยอยเปิดประมูลโครงการขนาดใหญ่ของภาครัฐเพื่อกระตุ้นเศรษฐกิจอย่างต่อเนื่อง  ซึ่งเป็นโอกาสของบริษัทในการปล่อยสินเชื่อให้กับผู้ประกอบการ SME ที่ไม่สามารถเข้าถึงแหล่งเงินทุน
ทั้งนี้ มีการปรับลดสมมติฐาน Prospect PE ที่ใช้ประเมินราคาเหมาะสมเหลือ 17 เท่าจากเดิม 20 เท่าเพื่อสะท้อนถึงการเติบโตของกำไรที่แผ่วลงและความเสี่ยงทางการเงินที่เพิ่มขึ้นได้ราคาเหมาะสมเท่ากับ 11 บาท สำหรับปี 2562 ซึ่งยังมี Upside จากราคาปิดล่าสุด จึงคงคำแนะนำ “ซื้อ”
…
ผู้ถือหุ้นรายใหญ่
รายชื่อกรรมการ